CELEX: C2004/239/04
Language: fi
Date: 2004-09-25 00:00:00
Title: Asia C-311/04: Gerechtshof te Amsterdamin 28.6.2004 tekemällään päätöksellä esittämä ennakkoratkaisupyyntö asiassa B.V. Algemene Scheeps Agentuur Dordrecht vastaan Inspecteur van de Belastingdienst — Douanedistrict Rotterdam

25.9.2004   
            
            
               FI
            
            
               Euroopan unionin virallinen lehti
            
            
               C 239/3
            
         Gerechtshof te Amsterdamin 28.6.2004 tekemällään päätöksellä esittämä ennakkoratkaisupyyntö asiassa B.V. Algemene Scheeps Agentuur Dordrecht vastaan Inspecteur van de Belastingdienst — Douanedistrict Rotterdam
   (Asia C-311/04)
   (2004/C 239/04)
   Gerechtshof te Amsterdam on pyytänyt 28.6.2004 tekemällään päätöksellä, joka on saapunut yhteisöjen tuomioistuimeen 22.7.2004, Euroopan yhteisöjen tuomioistuimelta ennakkoratkaisua asiassa B.V. Algemene Scheeps Agentuur Dordrecht vastaan Inspecteur van de Belastingdienst — Douanedistrict Rotterdam seuraaviin kysymyksiin:
   
               1.
            
            
               Onko yhteisen tullitariffin yhdistetyn nimikkeistön 10 ryhmän lisähuomautus 1, sellaisena kuin se ilmenee tariffi- ja tilastonimikkeistöstä ja yhteisestä tullitariffista annetusta neuvoston asetuksesta (ETY) N:o 2658/87, (1) pätevä siltä osin kuin siinä asetetaan osittain hiotun riisin käsitteelle muunlaisia vaatimuksia kuin Tulliyhteistyöneuvoston selittävissä huomautuksissa harmonoidun järjestelmän nimikkeeseen 1006?
            
         
               2.
            
            
               Jos ensimmäiseen kysymykseen vastataan myöntävästi: Onko tilanteessa, jossa velan maksamisesta vastaava henkilö tunsi yhdistetyn nimikkeistön 10 ryhmän lisähuomautuksen 1 alun ja f kohdan tai hänen olisi pitänyt tuntea ne, muttei tiennyt, oliko kyseinen lisähuomautus pätevä, tai hänellä ainakin oli syytä epäillä sen pätevyyttä, kun otetaan huomioon siitä poikkeava, Tulliyhteistyöneuvoston selittävä huomautus harmonoidun järjestelmän nimikkeeseen 1006, mahdollista vedota velan maksamisesta vastaavan henkilön vilpittömään mieleen yhteisön tullikoodeksin 220 artiklan 2 kohdan alun ja b alakohdan neljännen kohdan nojalla?
            
         
      (1)  EYVL L 256, 7.9.1987, s. 1.